მილა კუნისი

მილენა „მილა“ კუნისი (; ;Both Russian and Ukrainian were official languages in the Soviet Union (Source:Language Policy in the Soviet Union by L.A. Grenoble), but Russian prevailed among Jewish population in Ukrainian cities (Source:Harvest of Despair: Life and Death in Ukraine Under Nazi Rule by Karel C. Berkhoff) დ. 14 მარაშინათუთა, 1983) — ამერიკალი არტისტი. რსულებური აფჷ როლეფი ფილმეფს: „სარა მარშალიშ გოჭყოლადა“, „მაქს პეინი“, „ილაიშ წინგი“, „მაჸალური სექსი“ დო შხვა. 2010 წანას ფილმის რსულებური როლიშო „უჩა ოლორი“, ისხუნესჷ მარჩელო მასტროიანიშ პრემია. ნომინირაფილი რდჷ ხოლო ორქოშ გლობუსის.

მილა კუნისქ დებადჷ 1983 წანაშ 14 მარაშინათუთას ნოღა ჩერნოვცის, უკრაინას. დიამუში ელვირა რე ფიზიკაშ მაგურაფალი დო აფთიაქიშ ხემანჯღვერი, მუამუში — მარკი პროფესიათ ინჟინერ-მექანიკოსი რე. მილას ჸუნს უნჩაში ჯიმა მაიკლი. 1991 წანას კუნისიშ ფანიაქ ოხორუშა გინორთჷ ლოს-ანჟელესიშა. მილა ურია რე დო თიში ფანიაშ გინოხორინიშ ართ-ართი სამანჯელქ იჸუ ჸოფილ სსრრ-ს გოფაჩილი ანტისემიტიზმი. ლოს-ანჟელესის კუნისი გურაფლენდჷ ოშქაშე სკოლას. ბაღანობას ძირაფაწკჷმა მერცხუაფილი კილი პრობლეფიშ გეშა აღოლჷ ჰეტეროქრომიაქ, მუშ გეშათჷ ართი თოლი წვანე უღუ, მაჟირა თოლი — ცაშფერი ფერიშ. 9 წანაშ ასაკის ბევერლი-ჰილზის ოჭიშუდჷ ოარტისტე სკოლას.

1998 წანას კუნისიქ ილაჸაფჷ სერიალს „70-შ შოუ“, უკულიან წანას მულტსერიალს „გრიფინი“, სოდეთ ახონარენს მეგ გრიფინს. 2002 წანაშე კუნისი ხვადუდჷ არტისტი მაკოლეი კალკინს. 2011 წანას ართიანს დეთხისჷ.

 ფილმოგრაფია 

 რესურსეფი ინტერნეტის 



 სქოლიო 

კატეგორია:ამერიკალი არტისტეფი
კატეგორია:დუნაბადი 1983